open-index/open-wikipedia-markdown huggingface dataset:
Բարեվարքություն

**Բարեվարքություն**, ազնիվ լինելու և ամուր բարոյական ու էթիկական սկզբունքներին և արժեքներին հետևողական ու անզիջում հավատարմություն ցուցաբերելու հատկություն։

## Սահմանում, ստուգաբանություն
Բարեվարքության մասին գրականության մեջ առանձնացվում է այն բարոյական մոտեցումը, որը կենտրոնանում է այն բանի վրա, թե ինչն է բարոյապես ընդունելի և ինչը՝ ոչ։

«Բարեվարքությունը» Քեմբրիջի բառարանում սահմանված է, որպես «բարոյական սկզբունքներ ունենալու որակ, լինել ազնիվ, որակներ որոնցից չի հրաժարվում անհատը»։ 

«Բարեվարքություն» բառն առաջացել է լատիներեն *integer* ածականից, որը նշանակում է ամբողջական: Այս համատեքստում բարեվարքությունը ներքին զգացումն է, որը բխում է այնպիսի հատկություններից, ինչպիսիք են ազնվությունը և բնավորության հետևողականությունը։

## Քաղաքականության մեջ
Քաղաքական գործիչներին տրված է քաղաքականություն մշակելու, իրականացնելու կամ վերահսկելու իրավունք, ինչը կարող է ունենալ կարևոր հետևանքներ: Նրանք սովորաբար խոստանում են իշխանությունն իրացնել, ծառայեցնել հասարակության շահին, բայց կարող են դա չանել, ինչը հակադրվում է բարեվարքության գաղափարին: Արիստոտելն ասել է, որ քանի որ կառավարիչները իշխանություն ունեն, նրանք գայթակղվելու են օգտագործել այն անձնական շահի համար։

«Ժողովրդի ծառան» գրքում Մյուել Կապթեյնն ասում է, որ բարեվարքությունը պետք է սկսվի նրանից, որ քաղաքական գործիչները իմանան, թե ինչ դիրքորոշում ունեն, քանի որ հետեւողականությունը վերաբերում է նաև իր դիրքորոշման հետևանքներին: Բարեվարքությունը նաև հետևողականորեն վարվենլ է ոչ միայն այն բանի նկատմամբ, ինչն ընդհանուր առմամբ ընդունված է որպես բարոյական, այլ առաջին հերթին այն, ինչն իսկապես բարոյական է, ինչ քաղաքական գործիչները պետք է անեն ողջամիտ փաստարկների հիման վրա։

Մասնագիտական միասնական մոտեցման կամ պատասխանատվության տեսանկյունից դիտարկելիս բարեվարքություն նշանակում է, որ մասնագետն իր աշխատանքը կատարում է պատասխանատվությամբ, բարեխղճորեն, հաշվի առնելով գործին առնչվող բոլոր շահերը։ Այսինքն մասնագիտական բարեվարքությունը կապված է սկզբունքների և արժեքների միասնականության, հետևողականության, անկաշառության, ազնվության, անաչառության, հաշվետվողականության հետ։

## Ծանոթագրություններ

Կատեգորիա:Առաքինություն
Կատեգորիա:Բարոյագիտություն
Կատեգորիա:Բարոյականության հասկացություններ
Կատեգորիա:Բիզնես էթիկա
Կատեգորիա:Գնահատում
Կատեգորիա:Մարդկային վարք
Իրական շահառու

**Իրական շահառու**, գործարար հարաբերության կամ գործարքի կողմ չհանդիսացող ֆիզիկական անձ, որի անունից կամ օգտին հաճախորդն իրականում գործում է, որի անունից կատարվում է գործարքը։

## Սահմանում
«Իրական շահառու» () եզրույթը սահմանված է միջազգային տարբեր փաստաթղթերում մոտավոր նույնատիպ ձևակերպումներով։ Օրինակ «Բնական պաշարների կառավարման ինստիտուտի» (Natural Resource Governance Institute) սահմանմամբ՝ ընկերության իրական շահառուն ֆիզիկական անձն է, ով ուղղակիորեն կամ անուղղակիորեն ունի նշանակալի վերահսկողություն, ստանում է նշանակալի տնտեսական շահույթ ընկերությունից (Westenberg and Sayne, 2018)։ Իրական շահառուն ֆիզիկական անձ է, որի անունից հաճախորդն իրականում գործում է, որը վերահսկում է այն անձին, ում անունից գործարքն իրականացվում է կամ որին պատկանում է իրավաբանական անձ հանդիսացող հաճախորդը։ Իսկ իրավաբանական անձի մասով իրական շահառու համարվում է այն ֆիզիկական անձն, որի օգտին իրականացվում է գործարար հարաբերությունը։

## Իրական շահառուի հայտարարագրի տվյալներ
Կազմակերպությունների իրական շահառուների հայտարարագրերում ներկայացվում են․

* կազմակերպության մասին տվյալնե
* բաժնետոմսերի ցուցակման տվյալներ
* պետության, համայնքի կամ միջազգային կազմակերպության մասնակցության մասին տվյալները
* միջանկյալ իրավաբանական անձանց մասին տվյալները
* ընկերության իրական շահառուների տվյալները

Իրական շահառուների բացահայտումը կարևոր է հանրային հաշվետվողականության, կազմակերպությունների նկատմամբ վստահության ամրապնդման համար։

## Կազմակերպության իրական շահառուների հայտնաբերում
Ցանկացած ընկերության ղեկավարումն իրականացնող անձ պետք է քայլեր ձեռնարկի իր ընկերության իրական շահառուներին բացահայտելու և տվյալներ ստանալու ուղղությամբ։ Այդ իսկ նպատակով ղեկավարը կարող է հարցումներ իրականացնել, այդ թվում՝ ընկերության ներկայացուցիչներին կամ այն անձանց, ում իրական շահառու լինելու վերաբերյալ ունի կասկածներ։ Այդ անձինք պարտավոր են 20 որվա ընթացքում պատասխանել հարցումներին։ Ընկերությունն ստանում է այդ անձանց իրական շահառու հադիսանալը հիմնավորող փաստաթղթեր։

Եթե կազմակերպության իրական շահառուն այլ երկրի քաղաքացի է, ապա վերջինիս անձը հաստատող փաստաթղթերը վավերացված ու թարգմանված ներկայացվբւմ են իրավաբանական անձանց պետական ռեգիստրի գործակալություն։ Մնացած բոլոր փաստաթղթերը չեն ներկայացվում իրավաբանական անձանց պետական ռեգիստրի գործակալություն, սակայն, պետք է պահպանվեն կազմակերպության կողմից ոչ պակաս, կան հինգ տարի, այն պահից, երբ համապաստասխան անձը դադարում է լինել ընկերության իրական շահառու։

## Ծանոթագրություններ

Կատեգորիա:Արժեթղթերի շուկա
Կատեգորիա:Սեփականության իրավունք
Կատեգորիա:Տնտեսագիտական տերմիններ
Կատեգորիա:Կորպորատիվ կառավարում
Հանրային վերահսկողություն

**Հանրային վերահսկողություն**, քաղաքացիական հասարակության անբաժանելի մաս, որը ենթադրում է քաղաքացիների, քաղաքացիական հասարակության ինստիտուտների, լայն հասարակության, պետական ​​մարմինների և նրանց պաշտոնատար անձանց գործունեության կանոնավոր մոնիտորինգ և ստուգում` օրենքին համապատասխանության տեսանկյունից:

## Նկարագրություն
Հանրային վերահսկողությունը քաղաքացիական հասարակության գործառույթներից է, հանրությանը պետության կառավարման մեջ ներգրավելու միջոց, որպես այդպիսին սոցիալական վերահսկողության տեսակ է։ Այն հնարավորություն է տալիս հասարակությանը մասնակցել պետական կառավարմանը, ազդեցություն ունենալ տեղական ինքնակառավարման գործունեության, ազդել պետական իշխանությունների գործունեության վրա։

Մեր օրերում կիրառվում են հանրային վերահսկողության տարբեր մեթոդներ, դրանցից են պաշտոնական վերլուծությունը, դիտորդությունը, փաստաթղթերի վերլուծությունը, պայմանների ուսումնասիրում, բողոքների և կարծիքների հավաքագրումը, այցելություններ տարբեր հաստատություններ, ֆոկուս խմբերի հետ քննարկումներ, մոնիտորինգ և այլն։ Շատ կարևոր մեթոդներ են մոնիտորինգը և փորձաքննությունը։

Մոնիտորինգի գործիքը ներառում է մի քանի չափանիշներ, այն պետք է երաշխավորի ծառայությունների և ծախսերի արդյունավետությունը։ Քաղաքացիների կողմից անցկացվող մոնիտորինգի ծրագրի համար կան մի քանի գործիքներ՝ համայնքային գնահատման քարտեր, քաղաքացիների արձագանքման քարտեր և սոցիալական աուդիտներ։ 

Քաղաքացիական արձագանքման քարտերը փաստաթղթեր են, որնք ստեղծվել են քաղաքացիական իշխանությունների կողմից, որոնց միջոցով ներկայացվում են համայնքի համար կարևոր հարցերի շուրջ քննարկված հարցումների արդյունքները։ Սովորաբար դրանք օգտագործվում են համայնքում առկա կոնկրետ խնդրի մասին տեղեկություն ստանալու նպատակով։ Հարցաշարում առկա են գրավոր հարցեր, որոնք քաղաքացիներին հասնում են կամ փոստի միջոցով, կամ առձեռն։ 

Հանրային գնահատման քարտերը հավաքում են ինֆորմացիա հանրային ծառայությունների որակի մասին։ Հանրային գնահատման քարտերը ներառում են այնպիսի ասպեկտներ ինչպիսիք են՝ ներդումներին ու ծախսերին հետևելը, ծառայությունների որակի մոնիտորինգը, կատարողականի ցուցանիշների նախանշում։

Այս մեթոդները հակված են ստանալու այնպիսի արդյունքներ, ինչպիսիք են՝ հավաքագրելու ճշգրիտ տեղեկատվություն, ձևավորել իրազեկվածություն։

Իսկ սոցիալական աուդիտի ժամանակ, հանրային ծրագրի բոլոր մանրամասները վերլուծվում են հանրային հանդիպման ընթացքում։ Սոցիալական աուդիտը մեծամասամբ թիրախավորում է հանրային աշխատանքները։ 

Այն ուսումնասիրում է հանրային ծրագրի բոլոր կողմերը՝ հաշվետվողականությունը, տեղեկատվության մատչելիությունը, ֆինանսների կառավարումը։ Գնահատվում է, թե որքանով են արդյունավետ օգտագործվում հնարային միջոցները։ Գլխավոր մտահոգությունն է, թե ինչպես են օգտագործվում հանրային ռեսուրսները սոցիալական նպատակների համար։

## Ծանոթագրություններ

Կատեգորիա:Քաղաքացիական հասարակություն
Գուդի պադվա

մինի|Ամանորյա երթ Մահարաշտրայում, 2009 թվական
**Գուդի պադվա** (गुढीपाडवा), հինդու ամանորյա փառատոն մարաթասների և կոնկանիների շրջանում (որոնք այն անվանում են **Սամվասար Պադվա**), Մարաթայի օրացույցի նոր տարվա առաջին օրը։

Ըստ Բրահմա Պուրանայի՝ այս օրը Բրահման ստեղծեց աշխարհը: Փառատոնին նաև նշում է Ռամայի վերադարձը Այոդհյա 14 տարվա աքսորից հետո, և շատ մարաթացիներ նշում են հնագույն հնդիկ տիրակալ Շալիվահանայի՝ Սակա ցեղերի նկատմամբ հաղթանակի տարեդարձը:

Գուդի պադվան նշվում է հինդուական օրացույցում Չայտրա ամսվա աճող լուսնի առաջին օրը և նշում է գարնան գալուստը: Ըստ Գրիգորյան օրացույցի՝ փառատոնի ամսաթիվը ընկնում է մարտի վերջին-ապրիլի սկզբին (2017 թվականին մարտի 29): Հնդկական աստղագուշակության մեջ այս օրը «Սադետին Մուհուրտա» կոչվող երեքուկես օրվա մի մասն է և համարվում է ամենաբարենպաստը բոլոր տեսակի ջանքերի համար: Անդհրա Պրադեշի և Կարնատակայի բնակիչները նշում են նույն տոնը, ինչ Ուգադին:

Գյուղերում այս շրջանում սկսվում է բերքահավաքի և մանգոյի սեզոնը։ Գյուղացիները ավլում են իրենց տների բակերը և կովի թրիքով քսում իրենց պատերը։ Քաղաքի բնակիչները մաքրում են իրականացնում նաև տներում։ Կանայք և երեխաները զարդարում են իրենց դռների շեմքը ռանգոլիի մշակված ձևավորումներով, որոնց վառ գույներն արտացոլում են գարնան գեղեցկությունն ու թարմությունը: Ընտանիքի անդամները, նոր հագուստներ հագած, հավաքվում են միասին և մասնակցում հնդկական ավանդական ուտեստների խնջույքին։ Ավանդույթի համաձայն՝ ընտանիքները սկսում են տոնակատարությունը՝ վերցնելով նեմի ծառի դառը տերևները: Երբեմն խյուսի տերևներից պատրաստում են մածուկ՝ խառնած թամարինդի և եղեգի շաքարի հետ, որը, ըստ Այուրվեդայի, մաքրում է արյունը և ամրացնում մարդու իմունային համակարգը:

## Ծանոթագրություններ

Կատեգորիա:Ամանոր
Կատեգորիա:Ապրիլի տոներ
Կատեգորիա:Հնդկաստանի փառատոներ
Կատեգորիա:Մարտ ամսվա տոներ
Գրոբի հարձակում

**Գրոբի հարձակում**, հայտնի որպես Գրոբի սկզբնախաղ, շախմատային սկզբնախաղ, որը սկսվում է 1. g2-g4 քայլով, իր տեսակով համարվում է կողային սկզբնախաղ։

Սկզբնախաղն իր անունը ստացել է շվեյցարացի շախմատիստ Հենրի Գրոբի անունով, որը հաճախ է կիրառել այն։

Սկզբնախաղը նման է Սոկոլսկու սկզբնախաղին, սակայն լուրջ թուլացնում է արքայական թևի զինվորային կառուցվածքը։ Բացի այդ, թերություն է համարվում կենտրոնը հակառակորդին հանձնելը (շախմատային ուսումնական գրքերում կենտրոնը համարվում է խաղի սկզբում կարևոր ռազմավարական դաշտ) և անկյունագծի բացումը, որի պատճառով անուշադրության դեպքում հնարավոր է երկրորդ քայլով հիմար մատ ստանալ։ 1.g4 քայլով սպիտակը գրավում է տարածք սևերի արքայական թևում և պատրաստվում է տեղադրել սպիտակադաշտ փիղը g2 դաշտում՝ ստեղծելով ճնշում մեծ անկյունագծում։ Սա թույլ է տալիս սպիտակներին հարձակվել սևի b7 զինվորի վրա։ Համաձայն համակարգչային վերլուծության՝ սա ամենավատ սկզբնախաղերից է սպիտակների համար։

Գրոբի հարձակումն ընկալվում է որպես «սխալ» մեկնարկ և լուրջ մրցաշարերում բավականին հազվադեպ է կիրառվում։

## Պատմություն
Այս սկզբնախաղով խաղացած առաջին պարտիաները վերագրվում են 19-րդ դարի վերջերին։ Հետագայում Սավելի Տարտակովերը, երբեմն, միաժամանակյա խաղի սեանսների ժամանակ իր խաղերը սկսել է այս սկզբնախաղով։ Հենրի Գրոբը, որի անունով հետագայում կոչվել է սկզբնախաղը, բավականին խորը ուսումնասիրել այն և նամակագրությամբ խաղացել մի քանի տասնյակ խաղեր։

1978 թվականին Գրոբի հարձակումուվ հայկական ծագմամբ անգլիացի շախմատիստ և շախմատային գրքերի հեղինակ, միջազգային վարպետ Մայքլ Բասմանը հաղթել է անգլիացի գրոսմայստեր, շախմատային խնդիրների լուծման աշխարհի եռակի չեմպիոն Ջոն Նաննին։

2005 թվականին Կանզասում տեղի ունեցած «Շախմատ հանուն խաղաղության» միջազգային նախաձեռնության շրջանակներում նախկին Խորհրդային Միության նախագահ Միխայիլ Գորբաչովը Անատոլի Կարպովի և Յուդիթ Պոլգարի ընկերական խաղում կատարել է հանդիսավոր առաջին քայլը՝ 1.g4: Նման դեպքերում խաղացողները կարող են ուղղել հանդիսավոր քայլերը, որոնք իրենց դուր չեն գալիս, սակայն Գորբաչովը պահանջել է, որ Կարպովը շարունակի խաղն այդ մեկնարկով։ Նախկին նախագահը նշել է, որ ցանկանում է «որոշ դժվարություններ ստեղծել ավագ խաղացողի համար»։

## Տարբերակներ
* **1. …d7-d5 2. Փf1-g2 c7-c6. 3. g4-g5**
* **1. …d7-d5 2. Փf1-g2 Փc8:g4 3. c2-c4** ֊Ֆրիցի գամբիտ
* **1. …d7-d5 2. Փf1-g2 Փc8:g4 3. c2-c4 d5-d4**֊Ռոմֆորդի հակագամբիտ.
** 4. Փg2:b7 Кb8-d7 5. Փb7:a8 Թd8:a8 հնարավոր շարունակություն

1. g2-g4 քայլից հետո սպիտակները կարող են հիմար մատ ստանալ, եթե սխալ խաղան։
* **1. …e7-e5 2. f2-f3 Թd8-h4#**

## Մատենագրություն
*Basman, Michael (1991). The Killer Grob. Cadogan. ISBN 0-08-037131-0.
*Wall, Bill (1988). Grob's Attack. Chess Enterprises. ISBN 0-931462-86-X.
*Dunnington, Angus (2000). Winning Unorthodox Openings. Everyman Chess. ISBN 978-1-85744-285-4.
*Schiller, Eric (2002). Unorthodox Chess Openings (Second ed.). Cardoza. pp. 201–210. ISBN 1-58042-072-9.
*Bloodgood, Claude (1976). The Tactical Grob. Chess. Archived from the original on 2008-07-01. Retrieved 2008-06-30.

## Ծանոթագրություններ

## Արտաքին հղումներ
* Атака Гроба — гроб для чёрных

Կատեգորիա:Շախմատային սկզբնախաղեր
Կրանսեկագե

**Կրանսեկագե** () կամ կրանսեկակե (), դանիական և նորվեգական ավանդական հրուշակեղեն, նուշով տորթ՝ տարբեր չափերի օղակներից բաղկացած բուրգի տեսքով։ Անունը թարգմանաբար նշանակում է «պսակ-տորթ»։ Սկանդինավիայում այն ուտում են հատուկ առիթներին։ Նորվեգիայում այն նաև կոչվում է *tårnkake* («աշտարակ-տորթ») և հաճախ պատրաստվում է Սահմանադրության օրվա, Սուրբ ծննդյան, հարսանիքների և մկրտության տոներին: Դանիայում այն սովորաբար ուտում են Ամանորի օրը, իսկ տորթի տարբերակը ավանդաբար մատուցվում է հարսանիքների և կնունքների ժամանակ:

Կրանսեկագեի ծագումը կարելի է գտնել 18-րդ դարում, երբ այն առաջին անգամ ստեղծվել է Կոպենհագենում հացթուխի կողմից:

## Նախապատրաստում
Կրանսեկագե տորթը համակենտրոն օղակների մի շարք է (հաճախ 18 կամ ավելի շերտ), որոնք դրված են միմյանց վրա և իրար կպած են սպիտակ գլազուրով՝ կազմելով կտրուկ անկյան տակ գտնվող կոն: Կրանսեկագե տորթի օղակները պատրաստվում են նուշից, շաքարից և ձվի սպիտակուցից: Իդեալական կրանսեկագեը ձեռք տալիս կոշտ է, բայց փափուկ ներսից և հեշտ ծամվող:

## Մատուցում
Կրանսեկագեն մատուցվում է որպես առանձին օղակներ՝ կոտրված ավելի փոքր կտորների: Վերջին տարիներին զանգվածային արտադրության կրանսեկագեն վաճառվում է ամբողջ տարին որպես աղանդերի սալիկ: Զանգվածային կրնսեկագեն կարելի է գնել խանութներում Սուրբ ծննդյան և Ամանորի գիշերը:

Հարսանիքի համար տորթը վերևում զարդարվում է նորապսակների ֆիգուրներով: Ավանդաբար, նորապսակներն իրենց հարսանիքին բարձրացնում են տորթի վերին շերտը։ Ասում են, որ տորթի օղակների թիվը, որոնք կպչում են վերևին, երբ այն բարձրացվում է, կլինի զույգի երեխաների թիվը:

Աշխարհի ամենաբարձր կրանսեկագը թխվել է 2006 թվականին Օսլոյի սուպերմարկետի կողմից՝ իր 100-ամյակըի առթիվ: Տորթը 13,17 մետր բարձրություն ուներ և պատրաստված էր ավելի քան 700 կիլոգրամ խմորից:

## Վարիացիաներ
Հարսանիքների ժամանակ օգտագործվող բնօրինակ տարբերակը կոչվում է overflødighedshorn («առատության եղջյուր»), որը նման է եղջյուրի և լցված է շոկոլադներով, թխվածքաբլիթներով և այլ փոքրիկ հյուրասիրություններով: Երբեմն կենտրոնում դրվում է գինու կամ ակվավիտի շիշ, իսկ տորթը զարդարում են դեկորատիվ տարրերով, ծվծվուկով կամ դրոշներով։

Կրասեկագներ կոչվող տորթի փոքր տարբերակները հաճախ պատրաստվում են Սուրբ ծննդին: Այն պատրաստվում է նույն ձևով, ինչ սկզբնական տարբերակը, բայց օղակներ ձևավորելու փոխարեն դրանք կտրում են ուղիղ 5-8 սմ երկարությամբ (2-3 դյույմ) մասերի: Այնուհետև դրանք նմանապես զարդարում են սպիտակ գլազուրով, թեև դրանք կարող են նաև թաթախվել շոկոլադի մեջ:

## Պատկերասրահ

Պատկեր:Kransehjerte.jpg|Դանիական կրանսեկագե սրտի տեսքով,աշնանային տերևներով
Պատկեր:NorwegianKransekake.JPG|Նորվեգական դրոշներով զարդարված կրանսեկագի մոտիկից
Պատկեր:Kransakaka.jpg|Փոքրիկ կրասեկաժ՝ զարդարված ընկույզով և մրգերով և ավանդական սպիտակ գլազուրով
Պատկեր:Overflodighedshorn.jpg|Overflødighedshorn-ի ժամանակակից փոքր տարբերակը՝ զարդարված մարցիպանով և շոկոլադե պտույտներով (դան.՝ Snirkel): Ներքևի աջ մասում կրանսեկագի փոքր երկարավուն կտորներ են:
Պատկեր:Kransekake rings.JPG|Կրանսեկագեմատանի՝ զարդարված կոճապղպեղով


## Արտաքին հղումներ
* Kransekake — норвежский праздничный миндальный торт
* Норвежский рождественский пирог (Kransekake)

## Ծանոթագրություններ

Կատեգորիա:Նորվեգական խոհանոց
Կատեգորիա:Դանիական խոհանոց
Կատեգորիա:Սուրբծննդյան խոհանոց
Ալիաբաս Ռզազադե

**Ալիաբբաս Ռզազադե** (, ), ադրբեջանցի ազատ ոճի ըմբիշ, հանդես է գալիս 57 կգ քաշային կարգում։ Խորվաթիայի մայրաքաղաք Զագրեբում կայացած 2023 թվականի ըմբշամարտի Եվրոպայի առաջնությունում 57 կգ քաշային կարգում նվաճել է ոսկե մեդալ և դարձել Եվրոպայի չեմպիոն։

## Կենսագրություն
Ալիաբբաս Հաֆիզ օղլի Միրզազադեն ծնվել է 1998 թվականին Ադրբեջանի Աստարայի շրջանի Ռուդակենար գյուղում։ Ըմբշամարտով զբաղվում է 2007 թվականից։ 2023 թվականից Ադրբեջանի ըմբշամարտի հավաքականի անդամ է։

## Կարիերա
2021 թվականին տղամարդկանց 57 կգ քաշային կարգում նվաճել է արծաթե մեդալ Հյուսիսային Մակեդոնիայի Սկոպյե քաղաքում անցկացված մինչև 23 տարեկանների ըմբշամարտի Եվրոպայի առաջնությունում։

Տղամարդկանց ազատ ոճի 57 կգ քաշային կարգի պայքարում Ալիաբբաս Ռզազադեն նվաճել է ոսկե մեդալ Սերբիայի մայրաքաղաք Բելգրադում կայացած 2021 թվականի Մ23 ըմբշամարտի աշխարհի առաջնությունում։

2022 թվականին Ռզազադեն Իտալիայի Հռոմ քաղաքում անցկացված Matteo Pellicone Ranking Series 2022- ում նվաճել է ոսկե մեդալ։ 2021 թվականի Թուրքիայի Քոնիա քաղաքում անցկացված Իսլամական համերաշխության խաղերում տղամարդկանց 57 կգ քաշային կարգում նա նվաճել է բրոնզե մեդալներից մեկը։ Սերբիայի Բելգրադ քաղաքում կայացած ըմբշամարտի աշխարհի 2022 թվականի առաջնությունում հանդես է եկել մինչև 57 կգ քաշային կարգում։

Ռզազադեն Հունգարիայի մայրաքաղաք Բուդապեշտում կայացած ըմբշամարտի Եվրոպայի 2022 թվականի առաջնությունում արծաթե մեդալ է նվաճել մինչև 57 կգ քաշային կարգում։ Ռզազադեն իր կարիերայի առաջին Եվրոպայի չեմպիոնի տիտղոսը նվաճել՝ Խորվաթիայի մայրաքաղաք Զագրեբում կայացած Եվրոպայի 2023 թվականի առաջնության եզրափակիչ խաղում 12:2 հաշվով հաղթելով մրցակցին։

Ռզազադեն մասնակցել է 2024 թվականի ըմբշամարտի Եվրոպայի օլիմպիական որակավորման մրցաշարին, որը տեղի է ունեցել Բաքվում, և նա քվոտային տեղ է վաստակել 2024 թվականին Փարիզում կայանալիք ամառային օլիմպիական խաղերի համար։ Օլիմպիական խաղերում հանդես է եկել տղամարդկանց ազատ ոճի 57կգ քաշային կարգում։ Առաջին փուլում պարտվել է բրոնզե մեդալակիր ուզբեկ Գուլոմժոն Աբդուլլաևին։

## Նվաճումներ

## Ծանոթագրություններ

## Արտաքին հղումներ

Կատեգորիա:Ադրբեջանցի ըմբիշներ
Կատեգորիա:Ադրբեջանցի մարզիկներ
Կատեգորիա:Ըմբշամարտի Եվրոպայի չեմպիոններ
Ավստրալիական պաշտպանություն

**Ավստրալիական պաշտպանություն**, շախմատային սկզբնախաղ, որը սկսվում է  **1. d2-d4 2. Ձb8-a6** քայլերով, իր տեսակով համարվում է կիսափակ սկզբնախաղ։

## Նկարագրություն
Ավստրալիական պաշտպանությունը շախմատում հազվադեպ հանդիպող սկզբնախաղ է։ Սևերը թագուհու զինվորի բացմանը պատասանում են Ձa6 քայլով։ Սկզբնախաղն իր անունը ստացել է Ավստրալիայի 1992 թվականի և Օվկիանիայի 2000 թվականի չեմպիոն, միջազգային վարպետ Ալեքսանդր Վոլյուի պատվին։ Շախմատիստն պաշտպանությունը բազմիցս և հաջողությամբ կիրառել է մրցաշարերում։

Պաշտպանությունը ներկայացված է միջազգային վարպետ (2022 թվականից՝ գրոսմայստեր) Ռենատո Կվինտիլիանիի շախմատային դասընթացում, որը հրատարակվել է 2018 թվականին։ Բացի այդ, այս բացումը հաճախ կիրառել է հունգարացի շախմատիստուհի, կանանց գրոսմայստեր Տիցիա Գարան։

Սևերի գաղափարները այս պաշտպանության մեջ նման են Դյորքինի հարձակման ժամանակ սպիտակների պլանին՝1․Ձa6: Բացման կարևոր առավելություններից մեկն այն է, որ այն չի խախտում սևերի զինվորային կառուցվածքը և միաժամանակ պահպանում է դիրքային ճկունություն։

## Ծանոթագրություններ

## Արտաքին հղումներ
* Австралийская защита 
* Обсуждение на chess.com

Կատեգորիա:Շախմատային սկզբնախաղեր
Ալեքսանդր Մատրոսովի հուշարձան (Հաղթանակի զբոսայգի)

**Ալեքսանդր Մատրոսովի հուշարձան** (), բրոնզե քանդակ Սանկտ Պետերբուրգի Հաղթանակի զբոսայգում, Խորհրդային Միության հերոս Ալեքսանդր Մատրոսովի երկու հուշարձաններից մեկը Սանկտ Պետերբուրգում։ Մշակութային ժառանգության դաշնային նշանակության օբյեկտ:

## Պատմություն
Լենինգրադի մշակույթի և հանգստի այգին ստեղծվել է 1939-1941 թվականներին, իսկ Հայրենական մեծ պատերազմից ավերածություններից հետո այն վերաբացվել է 1945 թվականի հոկտեմբերի 7-ին արդեն որպես Հաղթանակի զբոսայգի Սիզրանսկի դաշտում՝ նախկին ռազմաճակատային գոտում։  Ճարտարապետներ Եվգենի Կատոնինի և Վալերիան Կիրխոգլանիի նախագծի համաձայն այգում հիմնվել է Հերոսների ծառուղի և կառուցվել է «Փառքի ծաղկեպսակ» () շատրվանը, կառուցվել են դրանից սկիզբ առնող երկու ճանապարհներ, որոնք ավարտվում են Խորհրդային Միության հերոսներ Զոյա Կոսմոդեմյանսկայայի և Ալեքսանդր Մատրոսովի բրոնզե հուշարձաններով։ 

Հայրենական մեծ պատերազմի ընթացքում 1943 թվականի փետրվարի 27-ին Սիբիրյան 91-րդ առանձին կամավորական բրիգադի 2-րդ գումարտակը Չեռնուշկի գյուղում հարձակվել է թշնամու հենակետի վրա։  Մարտի ընթացքում Ալեքսանդր Մատվեևիչ Մատրոսովը սխրանք է գործել՝ իր մարմնով փակելով կրակակետի հրակնատը, որի համար ԽՍՀՄ Գերագույն Խորհրդի Նախագահության 1943 թվականի հունիսի 19-ի հրամանագրով հետմահու  արժանացել է Խորհրդային Միության հերոսի կոչման։ 

Խորհրդային Միության հերոս Ալեքսանդր Մատրոսովի կերպարը դարձել է քանդակագործ-մոնումենտալիստ Լ. Յու. Էյդլինի դիպլոմային աշխատանքը, որը 1947 թվականին ավարտել է Լենինգրադի նկարչության, քանդակագործության և ճարտարապետության ինստիտուտը: Նույն թվականին աշխատանքը ձեռք է բերել Ռուսական պետական թանգարանը։  Այն բանից հետո, երբ 1949 թվականին հուշարձանը առաջարկվել է որպես մետաղ իրացման համար, Լենինգրադի բրոնզե և չուգունի ձուլվածքների «Մոնումենտսկուլտուրա» գործարանում պատրաստվել են բրոնզե արձաններ, որոնք 1951 թվականին տեղադրվել են Լենինգրադում և Ուֆայում։ Իսկ 1975 թվականին քանդակի երկրորդ տարբերակը տեղադրվել է ԳԴՀ-ի Հալլե քաղաքում։

Լ. Յու. Էյդլինի աշխատանքը, որը տեղադրվել է ճարտարապետ Վ. Դ. Կիրխոգլանիի նախագծի համաձայն, պատվանդանի վրա կանգնած զինվորի բրոնզե քանդակ է (2,5 մետր բարձրություն) անձրևանոց-վրանով և սաղավարտով, ինքնաձիգը պատրաստ բռնած, բռունցքները սեղմած և սպառնալից հայացքն ուղղած թշնամու զորքերի հնարավոր հայտնվելու վայրի ուղղությամբ: Երիտասարդ մարտիկի պոռթկման զգացողությունն արտացոլվել է ներդաշնակորեն կառուցված ծավալով։ Արձանը տեղադրված է երկմետրանոց աստիճանավոր, քառանկյուն գրանիտե պատվանդանի վրա (լայն ստիլոբատով՝ թեք վերին մասով), որի վրա ամրացված են խաչվող ռելիեֆային կաղնու և դափնու ճյուղերը, որոնք զարդարում են ոճավորված բրոնզե սալիկը, որը պատկերում է «Ոսկե աստղ» մեդալի բլոկը։  Քննադատների գնահատմամբ՝ այս մոնումենտալ ստեղծագործության մեջ վառ արտացոլվել է ժամանակը՝ դրական պաթոսով լցված հետպատերազմյան դարաշրջանը։

Ufa. Monument to A.M. Matrosov. Lenin Park.jpg|Ուֆայի հուշարձանը
Südfriedh RoteArmee2.JPG|Հալլեի հուշարձանը


## Ծանոթագրություններ

Կատեգորիա:1951 հիմնադրումներ
Կատեգորիա:Ռուսաստանի մշակութային ժառանգության օբյեկտներ
Կատեգորիա:Սանկտ Պետերբուրգի արձաններ
Մուրադ Ահմադիև

**Մուրադ Ահմադիև** ( , ), ադրբեջանցի հունահռոմեական ոճի ըմբիշ, որը հանդես է գալիս մինչև 97 կգ քաշային կարգում։ Ադրբեջանի հունահռոմեական ոճի ըմբշամարտի ազգային հավաքականի անդամ։ Ադրբեջանի մեծահասակների չեմպիոն (2023 թվական), Եվրոպայի չեմպիոն մինչև 23 տարեկան մարզիկների (2023 թվական), Եվրոպայի առաջնության բրոնզե մեդալակիր մինչև 23 տարեկան մարզիկների շրջանում (2024 թվական):

## Կենսագրություն
Մուրադ Ահմադիևը ծնվել է 2001 թվականի սեպտեմբերի 6-ին Ադրբեջանի Բալաքենի շրջանում։ Մեծացել է հայրենի տարածքում։ Բալականի ըմբշամարտի մարզադպրոցի շրջանավարտ է։

2022 թվականի դեկտեմբերին արծաթե մեդալ է նվաճել Ադրբեջանի մեծահասակների առաջնությունում մինչև 92 կգ ազատ ոճի ըմբշամարտի քաշային կարգում։

2023 թվականի մարտին Ահմադիևը հաղթել է մինչև 23 տարեկան մարզիկների Եվրոպայի առաջնությունում, որն անցկացվել է Ռումինիայի մայրաքաղաք Բուխարեստում։ Եզրափակչում ադրբեջանցի ըմբիշը հաղթել է հունգարացի Ալեքս Չոկետին։ Միևնույն ժամանակ, Ահմադիևը հանդես է եկել մինչև 97 կգ քաշային կարգում, երբ ինքը կշռում էր ընդամենը 92 կգ։ Նույն թվականի հոկտեմբերին մինչև 23 տարեկան մարզիկների աշխարհի առաջնությունում զբաղեցրել է 5-րդ հորիզոնականը, որն անցկացվել է Ալբանիայի մայրաքաղաք Տիրանայում։

2023 թվականի դեկտեմբերին Ախմեդիևը, հանդես գալով Սերխեդչի ակումբում և Բալակենի շրջանում, նվաճել է մեծահասակների Ադրբեջանի առաջնության գավաթը՝ մինչև 97 կգ քաշային կարգի եզրափակիչում հաղթելով Մուրադ Լոքյաևին։

2024 թվականի փետրվարին մասնակցել է Բուխարեստում կայացած մեծահասակների Եվրոպայի առաջնությանը, սակայն պարտվել է մեկնարկային գոտեմարտում։ 2024 թվականի ապրիլին Բաքվում մասնակցել է Եվրոպայի ընտրական մրցաշարին։ 1/8 եզրափակչում հաղթելով շվեդ Ալեքսանդր Ստյեպանետիչին՝ Ահմադիևը քառորդ եզրափակչում պարտվել է գերմանացի Լուկաս Լազոգիանիսին։ Նույն  մայիսին Ստամբուլում կայացած Համաշխարհային որակավորման մրցաշարում Մուրադ Ահմադիևը 1/8 եզրափակիչում պարտվել է ճապոնացի մարզիկ Յուրի Նակազատոյին, որի կիսաեզրափակիչում պարտությունը Ադրբեջանին զրկել է հունահռոմեականում վեցերորդ արտոնագիր ստանալու հնարավորությունից։

2024 թվականի մայիսին Մուրադ Ահմադիևը բրոնզե մեդալ է նվաճել Բաքվում մինչև 23 տարեկան մարզիկների Եվրոպայի առաջնությունում։

## Ծանոթագրություններ

## Արտաքին հղումներ
* Ախմադիևի պրոֆիլը Ըմբշամարտի Միացյալ աշխարհ կայքում

Կատեգորիա:Ադրբեջանցի ըմբիշներ
Օտոկոնոկո

Օտոկոնոկոն («տղա դուստր» կամ «տղամարդ աղջիկ») ճապոնական տերմին տղամարդկանց համար, ովքեր մշակութային կանացի սեռի արտահայտում ունեն։ Սա ներառում է, ի թիվս այլոց, կանացի արտաքինով տղամարդիկ կամ քրոսդրեսինգի համար: -ը խաղ է  բառի վրա («տղա», «տղամարդ» և «երեխա» նշաններից)։ Ժարգոնային տերմինում կանջիում «երեխա» () փոխարինվում է «դստեր»/«աղջիկ»-ով ():

Տերմինը ծագել է ճապոնական մանգայում և համացանցից 2000 թվականում, բայց արտացոլում է ավելի վաղ ավանդույթների և տղամարդկանց քրոդրեսինգ հագնվելու օրինակների լայն շրջանակ Ճապոնիայում, ինչպես օրինակ օնագատա կաբուկի թատրոնում: Նրա ժողովրդականությունը մեծացավ մոտ 2009 թվականին, երբ աճեցին նվիրված սպասուհիների սրճարանները, նորաձևության խանութները, կոսմետիկ արտադրանքները և օտակու մշակույթի մի շարք հանրաճանաչ լրատվամիջոցներ: Այն հաճախ զուգորդվում է տղամարդկանց կողմից կին ​​կերպարների կոսպլեյների հետ:

Ընդլայնմամբ, Օտոկոնոկոն նաև մեդիա և գեղարվեստական ​​ժանր է կանացի արտաքինով կամ կանացի հագնված տղամարդկանց մասին և հաճախ պարունակում է էրոտիկ կամ ռոմանտիկ տարրեր: Այն հիմնականում ուղղված է տղամարդ հանդիսատեսին, բայց նաև հայտնվում է շատ մանգաներում:  Օտոկոնոկոնի կերպարները նույնպես սկսել են հայտնվել հիմնական ճապոնական հանրաճանաչ զվարճանքներում, ինչպիսիք են մանգան, անիմեն և տեսախաղերը:

## Հղումներ
I Can Eat Glass

I Can Eat Glass-ը լեզվաբանական նախագիծ էր, որը փաստագրված էր վաղ համացանցում Հարվարդի այն ժամանակվա ուսանող Իթան Մոլիքի կողմից: Նպատակն էր բանախոսներին տրամադրել «Ես կարող եմ ապակի ուտել, դա ինձ չի վնասում» արտահայտության թարգմանությունները տարբեր լեզուներից, արտահայտությունն ընտրվել է իր անսովոր բնույթի պատճառով: Մոլիքի սկզբնական էջը անհետացել է 2004 թվականի հունիսին կամ մոտավորապես, բայց արտահայտությունը շարունակվել է որպես լեզվաբանության մեջ որպես աբսուրդիստական ​​օրինակ։ Նախագիծը տեղակայված է The Immediate Gratification Players-ի ներկայիս կայքէջում՝ ուսանողական իմպրովիզացիոն կատակերգական խմբի, որի անդամ էր Մոլիքը և որը հյուրընկալում էր սկզբնական կայքը:

Ինչպես բացատրեց Մոլիքը, օտար երկրի այցելուները «անդիմադրելի ցանկություն» ունեն այդ լեզվով ինչ-որ բան ասելու, և ինչ էլ որ նրանք ասեն (բերված օրինակ՝ «Որտե՞ղ է լոգարանը» տողում), սովորաբար անմիջապես նշում է նրանց որպես զբոսաշրջիկ: «Ես կարող եմ բաժակ ուտել, դա ինձ չի վնասում» ասելը, սակայն, երաշխավորում է, որ խոսողը «դիտարկվի որպես  բնիկ և կվերաբերվի արժանապատվորեն և հարգանքով»: 

Նախագիծը մեծ չափերի հասավ, քանի որ վեբ-սերֆերները հրավիրվեցին թարգմանություններ ներկայացնելու: Այն թարգմանվել է ավելի քան 150 լեզուներով, այդ թվում՝ հորինված կամ հորինված, ինչպես նաև համակարգչային տարբեր լեզուների կոդերի։ Այն դարձավ համացանցային մեմ:

## Հղումներ

## Արտաքին հղումներ
*Web Archive copy of ''I Can Eat Glass''
**[http://www.immediategratification.org/i-can-eat-glass I Can Eat Glass]*, Harvard Immediate Gratification Players
*''I Can Eat Glass'' in UTF-8, with notes by Frank da Cruz, Columbia University

Կատեգորիա:Թարգմանություն
Կատեգորիա:Մեմ
Թալի Գոլերգանտ

**Թալի Գոլերգանտ** (, ), հայտնի է պարզապես **Թալի** անունով, իսրայելական ծագումով լյուքսեմբուրգցի երգչուհի, երգահան, դերասանուհի և վոկալի ուսուցչուհի։ «Եվրատեսիլ 2024» երգի մրցույթում Լյուքսեմբուրգի ներկայացուցիչը «Fighter» երգով, զբաղեցրել է 13-րդ հորիզոնականը։

## Կենսագրություն
Թալի Գոլերգանտը ծնվել է Իսրայելում՝ պերուացի հրեա հորից և իսրայելցի մորից: Հոր աշխատանքի շնորհիվ ընտանիքի հետ տեղափոխվել է Չիլի, Արգենտինա և այլ երկրներ, մինչև որ նրանք վերջնականապես հաստատվել են Լյուքսեմբուրգի Լիմպերտսբերգ քաղաքում, որտեղ երգչուհին ապրել է տասը տարի: Սկսել է դաշնամուր նվագել 7 տարեկանում, իսկ 12 տարեկանից սկսել է երգել, գրել երգեր և հանդես գալ թատրոնում։ Թալին կրթություն է ստացել Լյուքսեմբուրգի Միջազգային դպրոցում, նախքան Նյու Յորք տեղափոխվելը Մանհեթենի Marymount քոլեջում երաժշտական թատերական դասեր ստանալու համար:

Երգչուհին վարժ տիրապետում է անգլերենին, եբրայերենին և իսպաներենին, ինչպես նաև կարող է շփվել ֆրանսերեն և գերմաներեն:

## Կարիերա
Թալին թողարկել է իր դեբյուտային սինգլը 16 տարեկանում, որին հաջորդել է իր դեբյուտային Lose You ալբոմի թողարկումը 2021 թվականին։ Իր սեփական խմբի հետ այցելել է Նյու Յորքի տեղական վայրեր, ներառյալ Rockwood Music Hall, Mercury Lounge, Arlene's Grocery և Delancey Street: Բացի այդ, երգչուհին շարունակել է իր կարիերան որպես դերասանուհի

2023 թվականի դեկտեմբերին Թալի Գոլերգանտը դարձել է Լյուքսեմբուրգի երգի մրցույթի ութ եզրափակիչ անցած արտիստներից մեկը։ Ավելի ուշ՝ 2024 թվականի հունվարի 9-ին, հայտարարվել է, որ նա հանդես է գալու «Fighter» երգով։ Թալին հաղթել է ընտրությունը և իրավունք է ստացել ներկայացնել երկիրը մրցույթում։ Դարձել է Լյուքսեմբուրգի առաջին մասնակիցը 1993 թվականից ի վեր՝ երկրի՝ Եվրատեսիլ վերադառնալուց հետո:

### Երաժշտություն
Երգչուհին իր երաժշտությունը նկարագրում է որպես փոփի, ինդիի և R&B-ի խառնուրդ։

## Սկավառակագրություն
### Մինի ալբոմներ

### Սինգլներ

## Ծանոթագրություններ

Կատեգորիա:Եվրատեսիլ երգի մրցույթի մասնակիցներ
Կատեգորիա:Իսրայելցի երգչուհիներ
Կատեգորիա:Լյուքսեմբուրգը Եվրատեսիլ երգի մրցույթում
Կատեգորիա:Լյուքսեմբուրգի մասնակիցները Եվրատեսիլ երգի մրցույթում
Glee: The Music, The Christmas Album

***Glee: The Music, The Christmas Album***, ամերիկյան երաժշտական «Glee» հեռուստասերիալի սաունդթրեքների չորրորդ ալբոմը, որը ԱՄՆ-ում և Կանադայում հեռարձակվում է Fox հեռուստաալիքի կողմից։ Ալբոմի թողարկումը տեղի է ունեցել 2010 թվականի նոյեմբերի 9-ին և նվիրվել է սուրբծննդյան «A Very Glee Christmas» դրվագին, որը ցուցադրվել է 2010 թվականի դեկտեմբերի 7-ին։ Գլխավոր պրոդյուսերներն են Դանթե Դի Լորետոն և Բրեդ Ֆելչաքը, իսկ բոլոր թերքները թողարկվեցին որպես սինգլներ թվային բաշխման միջոցով։

## Ալբոմի մասին
Ալբոմում ներառված տասներկու կոմպոզիցիաներից վեցը՝ «We Need a Little Christmas», «You’re a Mean One, Mr. Grinch», «Merry Christmas Darling», «Baby, It’s Cold Outside», «Last Christmas» и «The Most Wonderful Day of the Year», հնչել են սուրբծննդյան «A Very Glee Christmas» դրվագում 2010 թվականի դեկտեմբերի 7-ից։ «Last Christmas» քավեր-տարբերակը թայնագրվել է մեկ տարի առաջ՝ 2009 թվականին, և թողարկվեց որպես բարեգործական սինգլ iTunes Store միջոցով․ հավաքված միջոցների մի մասն ուղղվեց Գրեմմի ֆոնդին մանկական կրթական ծրագրերի ֆինանսավորման համար։ ''Billboard'' Hot 100 չարթում կոմպոզիցիան հասավ մինչև 63-րդ տողը, ինչպես նաև հայտնվեց Australian Singles Chart և Canadian Hot 100 չարթերում՝ համապատասխանաբար վաթսուներորդ և քառասուներորդ և ''Billboard'' Hot Adult Contemporary Tracks չարթում՝ քսանյոթերորդ հորիզոնականներում։ Billboard’s Holiday Songs չարթում, որը արձակուրդների ընթացքում որոշում է կոմպոզիցիաների հայտնիությունը, «Last Christmas» զբաղեցրեց 20-րդ տեղը 2009 թվականի սուրբծննդյան շրջանում։

Ալբոմի թրեք-ցանկը կոմյունիկեում հայտարարվեց 2010 թվականի հոկտեմբերի 26-ին։ Ալբոմի ձայնագրմանը մասնակցել է կանադացի երգչուհի Քեթրին Դոն Լանգ, որը Մեթյու Մորիսոնի հետ կատարել է «You’re a Mean One, Mr. Grinch» կոմպոզիցիան, աննշան փոփոխություններով, մասնավորապես, «Mr. Grinch» արտահայտության փոխարեն օգտագործելով «Sue the Grinch»։ Բացի դա, ալբումում ձայնագրվելու համար հրավիրվել էր դերասան Դարեն Քրիսը, որը Քրիս Քոլֆերի հետ կատարեց «Baby, It’s Cold Outside» երգը։ Ալբոմի հետ հավաքածուուի մեջ ներառվեց սուրբծննդյան բացիկը։

## Կոմպոզիցիաների ցանկ

## Չարթեր և հավաստագրեր

## Ծանոթագրություններ

## Հղումներ
* ''Glee: The Music, The Christmas Album'' на сайте GleeTheMusic.com
* 

Կատեգորիա:Սաունդթրեքներ
Christmas in Vienna

***Christmas in Vienna*** (), իսպանացի տենորներ Պլասիդո Դոմինգոյի, Խոսե Կարերասի և ամերիկացի երգչուհի Դայանա Ռոսի սուրբծննդյան համերգային ալբոմը, որը թողարկվել է 1993 թվականին։ Համերգի ձայնագրությունը տեղի է ունեցել 1992 թվականին Վիեննայի ռատուշայում, որին մասնակցել են նաև Վիեննայի սիմֆոնիկ նվագախումբն ու տղաների երգչախումբը։

Ալբոմի թողարկումը կայացել է 1993 թվականի հոկտեմբերի 5-ին, նախասուրբծննդյան վաճառքի ժամանակաշրջանում։ ԱՄՆ-ում ալբոմը մեծ հաջողություն ունեցավ՝ հասնելով ''Billboard'' Classical Albums չարթի երկրորդ հորիզոնականը, դրա հետ մեկտեղ այն կարողացավ հասնել մի քանի երկրների չարթերի ամենաբարձր դիրքերին։

Տվյալ ձայնագրությունը Վիեննայում սուրբծննդյան համերգների սկիզբ դրեց, որոնք յուրաքանչյուր տարի սկսեց կազմակերպել Պլասիդո Դոմինգոն օպերային և փոփ-երաժշտության տարբեր աստղերի մասնակցությամբ։

## Կոմպոզիցիաների ցանկ

## Հիթ-շքերթներում դիրքը

## Հավաստագրեր

## Ծանոթագրություններ

Կատեգորիա:Սուրբծննդյան երաժշտություն
Հրաձգություն Աբխազիայի խորհրդարանում (2024)

**Հրաձգություն Աբխազիայի խորհրդարանում**, որը տեղի է ունեցել 2024 թվականի դեկտեմբերի 19-ի առավոտյան, երբ պատգամավոր և Աբխազիայի մայրաքաղաք Սուխումիի նախկին քաղաքապետ Ադգուր Խարազիան ենթադրաբար կրակ է բացել Աբխազիայի Ժողովրդական ժողովում իր քաղաքական հակառակորդների վրա՝ սպանելով պատգամավոր Վախթանգ Գոլանձիային և վիրավորելով մեկ այլ պատգամավոր Կան Կվարչիային՝ դեպքի վայրից փախչելուց առաջ։

## Նախապատմություն
Ադգուր Խարազիան կալանավորվել էր դեռևս 2020 թվականին՝ վարչական պաշտոնատար անձին մարմնական վնասվածք պատճառելու կասկածանքով։ Աբխազիայում էլեկտրաէներգիայի դեֆիցիտը վատթարացել է կրիպտոարժույթների մայնինգի, Ռուսաստանի կողմից ֆինանսական օգնության դադարեցման և ջրի ցածր մակարդակի պատճառով, ինչի հետևանքով Ինգուրի հիդրոէլեկտրակայանը վթարային անջատվել է։

## Հրաձգություն
Ներքին գործերի նախարարության տվյալներով՝ հրաձգության օրը Ժողովրդական ժողովը քննարկում էր Աբխազիայում կրիպտոարժույթների մայնինգն արգելելու մասին օրինագիծը, ինչի հետևանքով Ադգուր Խարազիայի և Կան Կվարչիայի միջև վեճ է սկսվել։ Խարազիան կողմ էր արգելմանը, մինչդեռ Կվարչիան դեմ էր դրան՝ ասելով, որ նման քայլը կնշանակի զիջում պոպուլիզմին: Գոլանձիան փորձել է միջնորդել իրավիճակը, սակայն Խարազիան մահացու կրակոց է արձակել Գոլանձիայի գլխին: Կարճ ժամանակ անց Խարազիան վնասել է Կվարչիայի ձեռքը և դեպքի վայրից դիմել փախուստի։

## Հետևանքներ
Աբխազիայի նախագահի պաշտոնակատար Բադրա Գունբան Անվտանգության խորհրդի նիստ է հրավիրել և այցելել Հանրապետական ​​հիվանդանոց:

## Ծանոթագրություններ

Կատեգորիա:2024 Աբխազիայում
Կատեգորիա:2024 հանցագործություններ Ասիայում
Կատեգորիա:2024 հանցագործություններ Եվրոպայում
Կատեգորիա:2024 հարձակումներ Ասիայում
Կատեգորիա:2024 հարձակումներ Եվրոպայում
Կատեգորիա:2024 հարձակումներ շենքերի և շինությունների վրա
Կատեգորիա:Աբխազիայի Ժողովրդական ժողով
Կատեգորիա:Հանցագործությունն Աբխազիայում
Կատեգորիա:Հարձակումներ Ասիայի օրենսդիր մարմինների վրա
Կատեգորիա:Հարձակումներ Եվրոպայի օրենսդիր մարմինների վրա
Կատեգորիա:Սուխում
Նուրեկ

**Նուրեկ**, քաղաք Տաջիկստանում, մայրաքաղաք Դուշանբեից 70 կմ հարավ-արևելք։

Այն առաջացել է Նուրեկի հիդրոէլեկտրակայանի կառուցման ժամանակ՝ 1960 թվականի դեկտեմբերի 16-ին Նուրեկ գյուղը շրջանային ենթակայության քաղաքի վերածելու միջոցով։ Գտնվում է Վախշ գետի աջ ափին, 28,8 հզ․ բն․ (2022)։ 

Կա շինանյութերի արտադրություն, էներգաշինարարական տեխնիկում։ Քաղաքն ունի նաև ռազմական տարածք, որտեղ անձնակազմը աշխատում է մոտակա օպտիկական արբանյակային հետևման հաստատությունում՝ Օկնո («Պատուհան») համալիրում:

## Ծանոթագրություններ

Կատեգորիա:Տաջիկստանի քաղաքներ
Կատեգորիա:1960 հիմնադրումներ Տաջիկստանում
Ռոդրիգո Աբասկալ

**Ռոդրիգո Աբասկալ Բարոս** (, ), ուրուգվայցի ֆուտբոլիստ, «Բոավիշտա» ակումբի պաշտպան:

## Ակումբային կարիերա
Աբասկալը մայրաքաղաքի «Ֆենիքս» ակումբի սան է։ 2015 թվականի մարտի 29-ին մայրաքաղաքային «Ռիվեր Փլեյթի» դեմ խաղում նորամուտն է նշել Ուրուգվայի ֆուտբոլի առաջնությունում։ 2017 թվականի ամռանը խաղային պրակտիկա ստանալու համար վարձավճարով տեղափոխվել է «Խուվենտուդ Լաս Պիեդրաս»: Սեպտեմբերի 2-ին «Ռամպլ Խունիորսի» դեմ խաղում նորամուտն է նշել նոր թիմում։ Վարձակալության ավարտից հետո վերադարձել է «Ֆենիքս»։ 2018 թվականի փետրվարի 18-ին «Նասիոնալի» դեմ խաղում խփել է առաջին գոլը ակումբի կազմում։

2019 թվականի ամռանը տեղափոխվել է «Պենյարոլ»: Հուլիսի 27-ին «Դանուբիոյի» դեմ խաղում նորամուտն է նշել նոր ակումբում։ 2020 թվականի փետրվարի 23-ին «Դեֆենսոր Սպորտինգի» դեմ խաղում խփել է առաջին գոլը «Պենյարոլի» կազմում։

2021 թվականի ամռանը տեղափոխվել է պորտուգալական «Բոավիշտա» ակումբ՝ կնքելով եռամյա պայմանագիր։ Օգոստոսի 23-ին «Սանտա Կլարայի» դեմ խաղում նորամուտն է նշել Սանգրիշ լիգայում։ 2022 թվականի փետրվարի 27-ին «Էշտորիլ Պրայայի» դեմ խաղում խփել է առաջին գոլը «Բոավիշտայի» կազմում։

## Ծանոթագրություններ

 
Կատեգորիա:Բոավիշտայի ֆուտբոլիստներ
Կատեգորիա:Ուրուգվայցի ֆուտբոլիստներ
Կատեգորիա:Պենյարոլի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Վասիլոպիտա

**Վասիլոպիտա** (` Սուրբ Վասիլի կարկանդակ), կարկանդակ, որը ավանդաբար թխում են հույները հունվարի 1-ին՝ բյուզանդական օրացույցով Սուրբ Վասիլի օրը և զուգադիպությամբ նոր տարվա առաջին օրը:

2010 թվականի փետրվարի 5-ին, Հունաստանի ժամանակով ժամը 22:00-ից 24:00-ն, vasilopita.gr հատուկ կայքում տեղի ունեցավ վասիլոպիտայի կտրման 7-րդ վիրտուալ արարողությունը՝ ի նշան Հունաստանի հույների միասնության աշխարհի բոլոր ֆիլհելենների հետ։ Արարողությանը մասնակցելու համար գրանցվել է ավելի քան 4100 մարդ: Վազիլոպիտան կտրել են Հունաստանի փոխարտգործնախարար Սպիրոս Կուվելիսը և արտերկրի հույների խորհրդի նախագահ Ստեֆանոս Թամվաքիսը։

## Մետաղադրամներ վասիլոպիտայի համար
Կարկանդակը պետք է թխել մետաղադրամով։ Այս ավանդույթը կապված է Սուրբ Վասիլի հետ: Ըստ լեգենդի, մի օր թշնամիները հարձակվեցին Կեսարիայի վրա և վերցրեցին ամբողջ ոսկին: Ինչ-որ հրաշքով զարդերը վերադարձվեցին, և Վասիլի եպիսկոպոսը հրամայեց պատրաստել հսկայական կարկանդակ, որի մեջ դրեց զարդերը (ըստ մեկ այլ վարկածի, կաին նաև շատ փոքր կարկանդակներ): Բոլոր նրանք, ովքեր վերցրել են կարկանդակը, ստացել են նաև զարդարանք։ Եվ վերջում բնակիչները ուրախությամբ վերադարձրին իրենց ոսկիները։

Ըստ լեգենդի՝ ում կարկանդակի մեջ մետաղադրամ լինի, նա ողջ տարին երջանիկ կլինի։ Հենց որ ժամացույցը խփում է ժամը տասներկուսը, լույսերը մարում են և մեկ րոպե անց նորից վառվում, բոլորը շնորհավորում են միմյանց՝ ասելով Χρόνια πολλά՛, ինչը նշանակում է Կեցցե՛, իսկ ժամանակակից ավանդույթի համաձայն նաև՝ Ευτυχισμένο το` Շնորհավոր Ամանոր։

Մետաղադրամը սովորաբար դրվում է դրամապանակում, որպեսզի այն երբեք չպակասի։ Ընտանիքի որևէ անդամի բացակայությունը վասիլոպիտան կտրելիս չի զրկում նրան հաջողության հասնելու հնարավորությունից։ Դրա մի կտորը սառեցվում է և պահվում մինչև հանդիպումը։

## Ծանոթագրություններ

## Տես նաև
* Տարեհաց` Ամանորին կամ Սուրբ Ծննդին ավանդաբար թխվող հայկական ազգային հաց, որի մեջ բախտի համար մետաղադրամ կամ լոբի էին դնում։
* Ցուրեկի

## Գրականություն
* 

## Արտաքին հղումներ
* [Рождественские традиции Греции на [ana-mpa]]
* Рецепт василопиты
* Сайт vasilopita.com
* Василопита (новогодний пирог)

Կատեգորիա:Ամանոր
Կատեգորիա:Կարկանդակներ
Կատեգորիա:Կրոնական վարք և փորձ
Կատեգորիա:Հունական խոհանոց
Կատեգորիա:Հունաստան
Կատեգորիա:Ուտեստներ այբբենական կարգով
Կատեգորիա:Սննդամթերք
Կատեգորիա:Սովորույթներ
Կատեգորիա:Տորթեր
Շահապիվան

**Շահապիվան**, [բառացի՝ շահապի (պհլ․ Sahap– քաղաքապետ), բնակավայր, կայան], ավան Մեծ Հայքի Այրարատ նահանգի Ծաղկոտն գավառում, նույնանուն լեռան ստորոտին։ Արշակունիների թագավորության ժամանակ, հատկապես IV– V դդ․ եղել է քաղաքական, կրոնական և մշակութային կարևոր կենտրոն։ Հեթանոսական ժամանակներում և քրիստոնեությունը Հայաստանում պետական կրոն հռչակելու առաջին շրջանում ( IV դ․) Շահապիվանում ևս նշվել են նավասարդյան տոնակատարությունները։ Ըստ Ագաթանգեղոսի, Շահապիվանի շահապը 320-ական թթ․ սկզբին դասվել է ավագ նախարարների շարքը։ Շահապիվան եղել է Արշակունիների բուն բանակատեղի՝ ձիարշավի հրապարակով և ռազմական այլ հարմարություններով։ Իսկ մերձակայքի համանուն լեռը եղել է թագավորական արգելանոց–որսատեղի՝ երեների հարուստ հոտերով։ 

Մինչև Տիրանի թագավորությունը (338–350) Շահապիվան իր շրջակայքով, պատկանել է Գնունիներին։ Գնել Գնունին այդ կալվածը, իբրև օժիտ, նվիրել է իր դստերը։ Արշակ Բ–ի թագավորության (350–368) սկզբում Շահապիվան անցել է Արշակ Բ-ի եղբայր Տրդատի որդուն՝ Գնելին (մայրենի գծով՝ Գնունի)։ Շահապիվան լեռան Լսին բլրի վրա Գնել Արշակունու դավադրական սպանությունից հետո Արշակ Բ-ն Շահապիվանը կրկին դարձրել է արքունի սեփականություն։ Շահապիվանում գումարվել է հայոց կանոնադիր ժողովներից մեկը (տես Շահապիվանի ժողով 444/446)։ VI դարից հետո Շահապիվանը աստիճանաբար անշքացել, կորցրել է նախկին դերը և հետագա պատմիչները հիշատակում են սոսկ վերոհիշյալ ժողովի առիթով։ 

## Գրականություն
* Ագաթանգեղոս, Պատմութիւն Հայոց, Տփղիս, 1909։ 
* Փավստոս Բուզանդ, Պատմություն Հայոց, Ե․, 1968։ 
* Մովսես Խորենացի, Պատմություն Հայոց, Ե․, 1968։ 
* Ինճիճյան Ղ., Ստորագրութիւն Հին Հայաստանեայց․․․, Վնտ․, 1822; 

Կատեգորիա:Այրարատի բնակավայրեր
Էլդենիզ Ազիզլի

**Էլդենիզ Ազիզլի** (, ), ադրբեջանցի հունահռոմեական ոճի ըմբիշ, աշխարհի քառակի չեմպիոն (2018, 2022, 2023 և 2024 թվականներ) և Եվրոպայի կրկնակի չեմպիոն ( 2018 և 2022 թվական), 2008, 2009 2010 և 2011 թվականներին պատանիների Եվրոպայի չեմպիոն, 2010 և 2012 թվականներին պատանիների աշխարհի չեմպիոն։ Ազիզլին ադրբեջանական ըմբշամարտի պատմության մեջ առաջին և առայժմ միակ ըմբիշն է, որը չորս անգամ դարձել է աշխարհի չեմպիոն:

## Սպորտային կարիերա
2019 թվականի աշխարհի նախաօլիմպիական առաջնությունում, որը տեղի է ունեցել Ղազախստանի մայրաքաղաքում, բրոնզե մեդալ է նվաճել մինչև 55 կգ քաշային կարգում՝ կիսաեզրափակչում պարտվելով տեղացի ըմբիշ Կորլան Ժականշային։

2020 թվականի փետրվարին Հռոմում կայացած մայրցամաքային առաջնությունում մինչև 55 կգ քաշային կարգում Էլդենիզը բրոնզե մեդալի համար պայքարում հաղթել է իտալացի մարզիկ Ջովանի Ֆրենիին և նվաճել բրոնզե մեդալ Եվրոպայի առաջնությունում։

2021 թվականի ապրիլին Վարշավայում ընթացող Եվրոպայի առաջնությունում մինչև 55 կգ քաշային կարգում Ազիզլին մեկնարկում 14։4 հաշվով հաղթել է բուլղարացի Նեդալկո Պետրովին, այնուհետև հաղթել է վրացի Նուգզարի ԾուրԾումիային (10։1)։ Կիսաեզրափակչում 4:5 հաշվով զիջել է ռուս Էմին Սեֆերշաևին։ Բրոնզե մեդալի համար պայքարում Ազիզլին ժամանակից շուտ հաղթել է գերմանացի մարզիկ Ֆաբիան Շմիթին (8:0) և նվաճեց իր հերթական բրոնզը Եվրոպայի առաջնությունում։

2021 թվականի աշխարհի առաջնությունում, որը տեղի է ունեցել Օսլոյում, բրոնզե մեդալ է նվաճել մինչև 55 կգ քաշային կարգում։

2022 թվականի օգոստոսին դարձել է Իսլամական համերաշխության V խաղերի չեմպիոն։

2022 թվականի սեպտեմբերին Բելգրադում դարձել է աշխարհի կրկնակի չեմպիոն։ Ազիզլին իր հաղթանակը նվիրել է փոխգնդապետ Սեյմուր Զուլֆուգարովին։

2022 թվականի ըմբշամարտի աշխարհի գավաթի խաղարկությունում զբաղեցրել է 2-րդ հորիզոնականը թիմային պայքարում։

2024 թվականի հունիսին հաղթել է վարկանիշային մրցաշարում, որը տեղի է ունեցել Բուդապեշտում։

## Մրցանակներ
* ԱՀ Նախագահի անձնական կենսաթոշակ (19.12.2023թվական)՝ *Ադրբեջանում սպորտի զարգացման գործում երկար տարիների արդյունավետ գործունեության համար*:

## Ծանոթագրություններ

## Արտաքին հղումներ

Կատեգորիա:Ադրբեջանցիներ
Կատեգորիա:Ըմբշամարտի Եվրոպայի չեմպիոններ
Կատեգորիա:Ըմբշամարտի աշխարհի առաջնության մեդալակիրներ
Բլեք Հիլզ

**Բլեք Հիլզ** (՝ «սև բլուրներ»), լեռներ (լեռնաշղթա), գտնվում է Միացյալ Նահանգների միջին արևմուտքում գտնվող Մեծ հարթավայրերի հյուսիսային մասում՝ Հարավային Դակոտա նահանգի հարավ-արևմուտքում և Վայոմինգ նահանգի հյուսիս-արևելքում: Լեռնազանգվածի ամենաբարձր կետը Հարնի Պիկ լեռն է (2208 մ):

Բլեք Հիլզ անունը տվել են լակոտա հնդկացիները, նրանց լեզվով՝ Պահա-Սապա նշանակում է սև բլուր։ Բնիկ ամերիկյան լակոտա և չեյեն ցեղերի համար դրանք սրբություն են:

1874 թվականին Ջորջ Արմսթրոնգ Կաստերի գլխավորած արշավախումբը հայտնաբերել է ոսկի։ ԱՄՆ կառավարությունը վերջնագիր է ներկայացրել՝ պահանջելով, որ այստեղ բնակվող հնդկացիները մինչև 1876 թվականի փետրվարի 1-ը ներկայանան հատուկ գործակալություններ, որոնց նրանք գրանցված են, որպեսզի հետագայում ուղարկվեն ռեզերվացիա: Այս պահանջը հիմնված էր այն համաձայնագրի վրա, որը հայտնի է որպես Ֆորտ Լարամիի պայմանագիր (1868), որով Սև բլուրները դառնում են հնդկական ռեզերվացիայի մաս և օգտագործման են հանձնվում բացառապես հնդկացիներին:

Լակոտաները վրդովված էին իրենց սրբազան վայրերի պղծումից։ 1876-1877 թվականներին այս բոլոր իրադարձությունները հանգեցրել են Բլեք Հիլզի լայնածավալ պատերազմին, որը ղեկավարում էր գեներալ Ֆիլիպ Շերիդանը։ Առաջնորդ *Sitting Bull*-ը հայտարարել է․ «Բլեք Հիլզը մեզ է պատկանում, եթե սպիտակ մարդը ցանկանա վերցնել այն, ես կպայքարեմ»։

Բլեք Հիլզի լեռներում են գտնվում Ռաշմոր լեռը և Կատաղի ձիու հուշահամալիրը: Նաև Բլեք Հիլզ թաղամասում ամեն տարի տեղի է ունենում մոտոցիկլետների ամառային ռալի ամբողջ աշխարհում, որը հայտնի է որպես *Sturgis* մոտոցիկլետների ռալի։

## Ծանոթագրություններ

## Արտաքին հղումներ
* 
* 
* An article about the land the people of Black Hills

Կատեգորիա:ԱՄՆ-ի լեռնաշղթաներ
Կատեգորիա:ԱՄՆ-ի լեռներ
Կատեգորիա:ԱՄՆ-ի տարածաշրջաններ
Կատեգորիա:Լեռներ
Կատեգորիա:Հարավային Դակոտա
Կատեգորիա:Մեծ Հարթավայրեր
Փարիզի պինակոտեկա

**Փարիզի պինակոտեկա** (), նախկին արվեստի թանգարան և պատկերասրահ, որը գտնվում է Փարիզում:

2003 թվականին Մարկ Ռեստելինին՝ արվեստի պատմության մասնագետ և Մոդիլիանիի գիտակ, որոշել է բացել իր սեփական պինակոտեկա թանգարանը՝ Պիկասոյի աշխատանքների ցուցահանդեսով։ Այն ի սկզբանե գտնվում էր Փարիզի 10-րդ թաղամասում, բայց 2007 թվականին տեղափոխվել է Փարիզի 8-րդ շրջանի Մադլեն հրապարակ՝ *Following the success of several exhibitions*։ Մի քանի ցուցահանդեսների հաջողությունից հետո 2010 թվականին Ռեստելինին բացել է երկրորդ հավաքածուն։

Էկզոտիկ թեմաներով աշխատանքների ցուցահանդեսները (շամանիզմ, էտրուսկներ, Չինաստանի և Մեքսիկայի գանձեր) հաջողություն են բերել, պինակոտեկան հայտնի է դարձել այցելուների շրջանում։ 2013 թվականին Ռեստելինին Սինգապուրի կառավարության հետ պայմանավորվել էր մասնաճյուղ բացել Ֆորտ Կանինգ այգում։

Սինգապուրում թանգարանը բացվել է 2015 թվականի մայիսին, այնտեղ նախատեսվել էր անցկացնել հին վարպետների և ժամանակակից արվեստի ցուցահանդեսներ։ Այնուամենայնիվ, ճգնաժամը, որը համակել էր Ֆրանսիայի թանգարանները հաճախելիության անկմամբ, որը սրվել էր 2015 թվականի նոյեմբերին տեղի ունեցած ահաբեկչություններով, Ռեստելինիին ստիպել է 2016 թվականի փետրվարին փակել Փարիզի պինակոտեկան։ Ի սկզբանե նախատեսվել էր թանգարանը տեղափոխել մեկ այլ շենք, սակայն տեղափոխությունն այդպես էլ տեղի չի ունեցել: Մի քանի ամիս անց փակվել է նաև Սինգապուրի մասնաճյուղը՝ վկայակոչելով «սպասվածից ցածր հաճախելիությունը և այլ գործարար և ֆինանսական խնդիրներ»։

Թանգարանը փակվել է 10 մլն դոլար պարտքով: Մարկ Ռեստելինին դժգոհել է պետական թանգարանների անբարեխիղճ մրցակցությունից։ Ֆրանսիայի իշխանությունները հետաքննություն են սկսել ֆինանսական խարդախության և յուրացման փաստով։ Գործում ներգրավված էր հայտնի արվեստի դիլեր Իվ Բուվիեն, որը, սակայն, հերքել է իր մասնակցությունը: Մասնավորապես, Ռեստելինին և Բուվիեն կասկածվում էին անցկացվող ցուցահանդեսների ցուցանմուշների առևտրի մեջ։ 2017 թվականի հուլիսին ամերիկյան *Hines Interests Limited Partnership* ընկերությունը գնել է թանգարանի շենքը։

## Ծանոթագրություններ

Կատեգորիա:Ժամանակակից արվեստի թանգարաններ
Կատեգորիա:Պատկերասրահներ
Կատեգորիա:Փարիզի թանգարաններ
Կատեգորիա:Ֆրանսիայի պատկերասրահներ
Անդրիս Նոպերտ

**Անդրիս Նոպերտ** (,), նիդերլանդցի ֆուտբոլիստ, «Հերենվեն» ակումբի և Նիդերլանդների հավաքականի դարպասապահ։

## Ակումբային կարիերա
«Հերենվեն» ակումբի սան է: 2014 թվականի ամռանը խաղային պրակտիկա ստանալու համար տեղափոխվել է «Նակ Բրեդա»։ 2016 թվականի ապրիլի 22-ին «Ալմերե Սիթիի» դեմ խաղում նորամուտն է նշել Նիդերլանդների ֆուտբոլի առաջին դիվիզիոնում։ 2017 թվականին օգնել է ակումբին դուրս գալ էլիտա։ Օգոստոսի 12-ին «Վիտեսի» դեմ խաղում նորամուտն է նշել Նիդերլանդների ֆուտբոլի առաջնությունում։ 2018 թվականի սկզբին տեղափոխվել է իտալական «Ֆոջու»։ Ապրիլի 28-ին «Չիտադելայի» դեմ խաղում նորամուտն է նշել իտալական Սերիա B-ում։

2019 թվականի ամռանը տեղափոխվել է «Դորդրեխտ»։ «ՆԵԿ-ի» դեմ խաղում նորամուտն է նշել նոր ակումբում։ 2021 թվականի սկզբին տեղափոխվել է «Գոու Էհեդ Իգլզ»։ 2022 թվականի հունվարի 23-ին «Հերակլեսի» դեմ խաղում նորամուտն է նշել նոր թիմում։

2022 թվականի ամռանը վերադարձել է «Հերենվեն»՝ կնքելով երկամյա պայմանագիր։ Օգոստոսի 5-ին Ռոտերդամի «Սպարտայի» դեմ խաղում նորամուտն է նշել ակումբում։

## Կարիերա հավաքականում
2022 թվականի սեպտեմբերին հրավիրվել է Նիդերլանդների հավաքական։ Նույն թվականի նոյեմբերին ընդգրկվել է Կատարում կայանալիք ֆուտբոլի աշխարհի առաջնության 26 հոգանոց ազգային հավաքականի կազմում։ Միջազգային ասպարեզում նորամուտն է նշել «Սենեգալ-ի» դեմ մրցաշարում երկրի համար առաջին խաղում, որում նիդերլանդցիները հաղթել են 2:0 հաշվով, ինչպես նաև մասնակցել է ԱՄՆ-ի, Արգենտինայի, Էկվադորի և Կատարի հավաքականների դեմ հանդիպումներին։

## Անձնական կյանք
Անդրիս Նոպերտը դարթսի աշխարհի առաջնության եզրափակչի մասնակից Դենի Նոպերտի հեռավոր ազգականն է։

## Վիճակագրություն
### Հանդիպումներ Նիդերլանդների հավաքականի կազմում

**Ընդհանուր՝ 5 խաղ / բաց թողնված 4 գոլ, 3 հաղթանակ, 1 ոչ-ոքի, 1 պարտություն։**

## Ծանոթագրություններ

## Արտաքին հղումներ
* Что за ноунейм в воротах Нидерландов? Два года назад этот гигант едва не стал полицейским

 
Կատեգորիա:Դորդրեխտի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Հերենվենի ֆուտբոլիստներ
Կատեգորիա:ՆԱԿ Բրեդայի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:Ֆոջայի ֆուտբոլիստներ
Կատեգորիա:Ֆուտբոլի դարպասապահներ